ЕУРАЗИЯЛЫҚ ЭКОНОМИКАЛЫҚ  КОМИССИЯ
АЛҚА
ӨКІМ
2017 жылғы «14» қараша     № 159                          Мәскеу қаласы

Еуразиялық экономикалық комиссия Кеңесінің «Еуразиялық экономикалық одаққа мүше мемлекеттердің жүйе құрайтын кәсіпорындарына мониторинг жүргізу туралы ереже туралы» шешімінің жобасы туралы

1.Еуразиялық экономикалық комиссия Кеңесінің «Еуразиялық экономикалық одаққа мүше мемлекеттердің жүйе құрайтын кәсіпорындарына мониторинг жүргізу туралы ереже туралы» шешімінің жобасы (қоса беріліп отыр) мақұлдансын және ол Еуразиялық экономикалық комиссия Кеңесінің қарауына ұсынылсын.
2.Осы Өкім Еуразиялық экономикалық одақтың ресми сайтында жарияланған күнінен бастап күшіне енеді. 

	
Еуразиялық экономикалық комиссия 
                   Алқасының Төрағасы                                          Т.Саркисян
 	                                        


















ЕУРАЗИЯЛЫҚ ЭКОНОМИКАЛЫҚ  КОМИССИЯ
КЕҢЕС
ШЕШІМ
1.         жылғы «  »        №                                қаласы
Еуразиялық экономикалық одаққа мүше мемлекеттердің
жүйе құрайтын кәсіпорындарына мониторинг жүргізу туралы
ереже туралы

2014 жылғы 29 мамырдағы Еуразиялық экономикалық одақ туралы шарттың 92-бабын іске асыру мақсатында және Еуразиялық үкіметаралық кеңестің 2015 жылғы 8 қыркүйектегі № 9 шешімімен бекітілген Еуразиялық экономикалық одақ шеңберіндегі Өнеркәсіптік ынтымақтастықтың негізгі бағыттарына сәйкес Еуразиялық экономикалық комиссия Кеңесі шешті: 
1.Қоса беріліп отырған Еуразиялық экономикалық одаққа мүше мемлекеттердің жүйе құрайтын кәсіпорындарына мониторинг жүргізу туралы ереже бекітілсін.
2.Осы Шешім ресми жарияланған күнінен бастап күнтізбелік 30 күн өткен соң күшіне енеді.

Еуразиялық экономикалық комиссия Кеңесінің мүшелері:
       Армения                 Беларусь               Қазақстан               Қырғыз                       Ресей
Республикасынан   Республикасынан   Республикасынан   Республикасынан   Федерациясынан

В.Габриелян            В.Матюшевский           А.Мамин                Т.Абдыгулов              И.Шувалов

  

	
	








Еуразиялық экономикалық комиссия Кеңесінің 
2017 жылғы             №      шешімімен
БЕКІТІЛГЕН

Еуразиялық экономикалық одаққа мүше мемлекеттердің
жүйе құрайтын кәсіпорындарына мониторинг жүргізу туралы
ЕРЕЖЕ

І. Жалпы ережелер
1. Осы Ереже Еуразиялық үкіметаралық кеңестің 2015 жылғы 8 қыркүйектегі № 9 шешімімен бекітілген Еуразиялық экономикалық одақ шеңберіндегі Өнеркәсіптік ынтымақтастықтың негізгі бағыттарының 4.5.2-тармағын іске асыру мақсатында әзірленген.
2. Осы Ереже Еуразиялық экономикалық одаққа мүше мемлекеттердің (бұдан әрі тиісінше – Одақ, мүше мемлекеттер) жүйе құрайтын кәсіпорындарына Одақтың ортақ нарығындағы және үшінші елдердің нарықтарындағы өнеркәсіптік тауарлардың қозғалысын шектейтін кедергілерді (бұдан әрі – кедергілер) анықтауға, сондай-ақ Одақ шеңберіндегі өнеркәсіптік ынтымақтастықты дамытуға бағытталған жыл сайынғы мониторинг (бұдан әрі – мониторинг) жүргізу тәртібін айқындайды.
3. Мониторингті Еуразиялық экономикалық комиссия (бұдан әрі – Комиссия) мүше мемлекеттермен бірлесіп жүйе құрайтын кәсіпорындардың тізбесіне енгізілген кәсіпорындарға қатысты жыл сайын жүргізеді. 
ІІ. Мониторингтің мақсаттары және міндеттері
4. Мониторингтің мақсаты:
а) өнеркәсіптік тауарлардың Одақтың ортақ нарығындағы қозғалысы кезіндегі;
б) Одақ шеңберіндегі өнеркәсіптік ынтымақтастықты дамыту үшін;
в) өнеркәсіптік тауарлардың үшінші елдердің нарықтарындағы қозғалысы кезіндегі кедергілерді анықтау болып табылады.
5. Анықталған кедергілерді жою бойынша ұсыныстармен жыл сайын баяндама (бұдан әрі – баяндама) дайындау мониторингтің міндеті болып табылады.
ІІІ. Мониторинг жүргізу тәртібі
6. Мониторинг мүше мемлекеттердің жүйе құрайтын кәсіпорындарына сұрастыру жүргізу жолымен, соның ішінде Одақтың ресми сайтына сұрастыру парағын (сауалнаманы) орналастыру арқылы «Интернет» ақпараттық-телекоммуникациялық желісі пайдаланыла отырып жүргізіледі.
7. Мүше мемлекеттердің жүйе құрайтын кәсіпорындарынан сұрастыру негізіндегі мониторингті жүйе құрайтын кәсіпорындардың тізбесіне сәйкес мүше мемлекеттермен келісілген сұрастыру парағының (сауалнаманың) нысанында Комиссия жүргізеді. 
8. Мүше мемлекеттердің уәкілетті органдары осы Ереженің 6-тармағында көзделген сұрастыруға жүйе құрайтын кәсіпорындардың тізбесіне енгізілген өздерінің ұлттық кәсіпорындарының қатысуын қамтамасыз етеді. 
9. Мүше мемлекеттердің уәкілетті органдарының шешімі бойынша жүйе құрайтын кәсіпорындарға сұрастыру мынадай тәсілдердің бірімен жүргізіледі: 
мүше мемлекеттердің уәкілетті органдары кәсіпорындар толтырған сұрастыру парақтарын (сауалнамаларды) жинауды жүзеге асырады, алынған ақпаратты өңдейді және өңдеу нәтижелерін  Комиссияға жібереді;
мүше мемлекеттердің уәкілетті органдары жүйе құрайтын кәсіпорындардың тізбесіне енгізілген өздерінің ұлттық кәсіпорындарын сұрастыру жүргізілетіні туралы хабардар етеді. Кәсіпорындар сұрастыру парақтарын (сауалнамаларды) толтырады және оларды мүше мемлекеттердің уәкілетті органдарына және Комиссияға жібереді.
10. Комиссия жыл сайын мониторинг жүргізу нәтижесінде алынған ақпараттың негізінде баяндама дайындайды.
IV. Баяндаманың құрылымы
11. Баяндама мынадай ақпаратты:
а) мониторинг жүргізудің негізгі параметрлерінің сипаттамасын;
б) соңғы жүргізілген мониторингтің нәтижелері мен есепті жылдың алдындағы жылғы алдыңғы мониторингтің нәтижелерін салыстырмалы талдауды;
в) мониторинг жүргізу барысында анықталған  кедергілерді талдауды;
г) Одақтың ортақ нарығының әлеуеті, өнеркәсіптік кооперация және мүше мемлекеттердегі өндірістің дамуы ескеріле отырып дайындалған анықталған кедергілерді жою жөніндегі ұсыныстарды;
д) өзге де қосымша ақпаратты қамтиды.

[bookmark: _GoBack]V. Қорытынды ережелер
12. Баяндаманы дайындау кезінде:
а) мүше мемлекеттердің нормативтік құқықтық актілеріне және мүше мемлекеттердің атқарушы билік органдарынан және салалық қауымдастықтардан келіп түсетін Одақ шеңберіндегі жүйе құрайтын кәсіпорындардың қызметін шектейтін кедергілердің болуы туралы ақпаратқа талдау жүргізілуі;
б) Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның жұмыс регламентіне № 1 қосымшаның 135-тармағында көзделген тәртіпке сәйкес Комиссия алған ақпараттың ескерілуі мүмкін.
13. Баяндаманың жобасы мүше мемлекеттермен келісілгеннен кейін Өнеркәсіп жөніндегі консультациялық комитетке енгізіледі.
14. Баяндаманың жобасын Өнеркәсіп жөніндегі консультациялық комитетте қарау қорытындылары бойынша Комиссия Алқасы қарайды.
15. Комиссия Алқасының қарауы қорытындылары бойынша баяндама мүше мемлекеттердің үкіметтеріне жіберіледі және ол осы мемлекеттер мониторинг жүргізу барысында анықталған кедергілерді  жою бойынша шаралар қабылдау кезінде ескерілуі мүмкін. 
16. Баяндаманы Комиссия кедргілерді жою жөніндегі қызметті жүзеге асыру кезінде ескереді.

